Ich, Hans Kilcher von Vilingen, vogt des ampts uff Boͤtzberg, beken̄ offenlich mitt disem brieff, ✳ das ich innamen und anstatt des edeln
und strengen herrē, her Marquarts von von Baldegg, rittˀs, hern zuͦ Schenkembˀg, mins gnedigen herˀn, ✳ ze Vilingē imdorff an offnˀ, frigē strasz
mitt offem, vˀbannē gericht offenlich zegericht gesessen bin uff mentag nechst vor mittēmeigen, nach Cristi gepùrt vierzechenhundˀt
fùnfzigundvier jar, ✳ und kamē in gericht, vˀfùrsprechet, als recht ist, ✳ der ersam Niclaus Fricker, jetz schulth̄s ze Brugg, ✳ anstatt Cuͦnrat
Widmers, pfruͤndˀs ze Kùngsfelden, und mitt sim gewalt uff ein, und uff die ander sit Uͦlman Wùl, burger ze Brugg. und offnet der jetzgen̄t
Uͦlman Wùl durch sinē fùrsprechen, wie das Hans Karli von Vilingen, sin swecher, selig, ein halben mùtt kernēgelts von Ruͦtschmā Tùfel vō
Rùfnach umb acht Rinsch guldin ze widerkouff gekoufft und gehept hett uff, von und ab einē acker ze Rùfnach, genan̄t der Gamliker, gelegen zwischent des Bachlis, seligen, wingarten und des gotzhus von Wettingē guͤtˀn daselbs, ist ein juchart un̄ eigen, ✳ aber ein acker, ist
ein halb juchart, nempt man den Anwandˀ un̄ gelegen ze Rùfnach, stost einer sit uff Hansz Schaffnˀs von Riniken acker, ✳ ist eigē ✳ und halb
herzuͦ vergriffen, der andˀ halbteil des ackers ist Hansen Vischers, sins stiefsuns, und dem obgen̄ Niclausz Fricker in ein kouff um̄ ein mùtt
kernēgelts von dēselbn̄ Hansen Vischer verhaft. ✳ derselb halb mùtt kernengelts, als jetz stat, ✳ wer Gerinē Karlin, sin ewip, un̄ in̄ vō ir
wegen von demselbē Hansen Karlin, sinē swecher, selig, angeerbt ✳ und den hettent si nach guͤtˀ, zitlicher vorbetrachtūg durch ir nutz
und notdurft willen fùr sich und ir erb̄n, namlich all ir recht daran und zuͦ mitt houptguͦt und zinsz, eins steten, vesten und ewigē koufs
verkoufft und zekouffen gebē der erwirdigen frowen, frow Ursuln̄ von Mùlinē, klostˀfrowen un̄ jetz pflegerin des jartzitampts ze Kùngsfeld, zuͦhanden des selbn̄ jarzitampts umb sibn̄ Rinsch guldin, der si ouch darub̄ gantz bezalt und in ir nutz komen weren ✳ insoͤlichē
worten un̄ gedingen, das Ruͦtsch Tùfel, obgen̄t, und nach im sin erbn̄ und nachkomen dem jetzgen̄ jarzitampt zuͦ Kùngsfeld und des
pflegˀn, gegēwùrtig und kùnftig, ✳ den halbn̄ mùtt kernengelts uff, von und ab den obgen̄ ackern mitt aller ir rˀchtūg, harkomē un̄ zuͦ¬
gehoͤrd, wie dˀ daruff erkoufft und dahar gebn̄ ist, ✳ hinfùr jerlich uff santt̄ Martins tag zuͦ rechtē zins und nach zins recht weren
und gebn̄ und das jarzitampt und des pfleger den und all ir gerechtikeit darzû un̄ daran habn̄, nutzen un̄ niessen, ouch damitt
tûn und lassen soͤllent nach irm willen als vil un̄ lang, bisz Ruͦtsch Tùfel, sin erbn̄ odˀ nachkomen den mitt acht guldin, Rinscher, wider
abgekouffent, das si ouch hinfùr tuͦn mogēt, welichs jars si wellent, nach lands gewonheit. ✳ Rûtsch Tùfel ist ouch disz alles gichtig
und sin will gewesen, doch inē der losung, als jetz stât, unvˀgriffen. und nach soͤlicher offnūg und vˀgicht des koufs ist ouch diser
kouff ingericht mitt urteil und recht vollvertiget, vollfuͤrt und bestêt ✳ und nach sin, Uͦlman Wùls, entzichn̄ und ufgeben fùr sich,
sin ewib und ir beiden erben an und durch min, des obgen̄ richters, hand und stab von gerichts wegen ingeantwurt und geben
Niclausz Fricker, obgen̄t, anstatt und zuͦ handen des obgen̄ jarzitampts zuͦ Kùngsfeld und des pflegern, damitt als vor stat zetuͦnd
und lassend, ✳ ouch des koufs also werschaft nach recht und ir notdurft versprochn̄ und hiewider niemˀ zekomēt, redent noch tuͦnd,
sunder das alles war un̄ stet zehalten, alles inden worten und gedingen, so vor staͧnd. und beschach disz alles mitt aller sicherheit
un̄ gewarsami darzuͦ gehoͤrent un̄ notdurftig und als das jetz un̄ hinfùr kraft habn̄ und stet blibn̄ sol und mag aͧn alles bekrenckē
und widertribn̄, alles nach recht, sitt und gewonheit des gerichts und ampts uff Boͤtzberg ungevarlich. und sind hiebi ingericht
und hierub̄ urteilsprecher gewesen die erbˀn Ruͤdi Karli, Lùti Giger, Ruͦtschman Stampfer un̄ Cuͦntz Steinhusz von Vilingē, Cuͦni
Smid und Hans Sen̄ von Raͤmingen, Hans Birkingˀ und Fridli Mùsler von Stilli und andˀ. ✳ und des alles ze warē, vestē urkùnd
hât dˀ obgen̄t min gnedig herˀ von Baldegg sin insigel von des gerichts, ir und minˀ bett wegen offenlich tuͦn hencken andisen
brieff, der dem jartzitampt nach Niclaus Frickers muͦtūg also vō gericht zegeben erteilt ist und disz alles beschechn̄ des tags
und jars, als ob staͧt ꝫcꝭ.